《送任白甫孝廉应试》
明代·王弘诲

揭竿趣灌渍，所得仅鲋鲵。小说干县令，大达亦已迂。

东海有大干，奋鬣扬其鬐。白波荡若山，燀赫千里披。

何人具六物，临渊空自嗤。吾闻任公子，天钩蹲会稽。

向来苦何得，旦旦常垂缁。一朝大干来，蹈没离腊之。

得食惊属厌，浙东遍苍梧。小大固有适，穷通亦其时。

笑彼轻才士，浪苦徒奚为。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。